
Për miratimin e strukturës dhe të nivelit të pagave të punonjësve të drejtorisë së akreditimit

Në mbështetje të nenit 100 të Kushtetutës, të neneve 18 e 29 të ligjit nr.8549, datë 11.11.1999 "Statusi i nëpunësit civil" dhe të pikës 1 të nenit 5 të ligjit nr.8487, datë 13.5.1999 "Për kompetencat për caktimin e pagave të punës", të ndryshuar, me propozimin e Ministrit të Shtetit për Koordinimin, Këshilli i Ministrave

Vendosi:

1. Struktura dhe nivelet e pagave për pozicionet "specialist", "përgjegjës sektori", "drejtor drejtorie" dhe "drejtor i përgjithshëm" në Drejtorinë e Akreditimit, të caktohen sipas lidhjes nr.1, që i bashkëlidhet këtij vendimi.
2. Paga e grupit (kolona 1) e lidhjes nr.1- diplomë e shkollës së lartë-është 9 000 (nëntë mijë) lekë.
3. Shtesa për vjetërsi pune (kolona 2) të jepet në masën 2 për qind pas çdo viti pune, deri në 25 vjet, dhe të llogaritet mbi pagën e grupit.
4. Shtesa për kualifikimin (kolona 3) është 0.
5. Shtesa për pozicion të jetë sipas kolonës 4 të lidhjes nr.1.
6. Punonjësit e tjerë të Drejtorisë së Akreditimit të paguhen sipas vendimit nr.726, datë 21.12.2000 të Këshillit të Ministrave "Për pagat e punonjësve të institucioneve buxhetore", të ndryshuar.
7. Ministrisë së Ekonomisë, në buxhetin e miratuar për vitin 2004, zëri "paga dhe sigurime shoqërore", do t'i shtohet fondi prej 5 000 000 (pesë milionë) lekësh, për përballimin e efektit ekonomik për këtë vit.
8. Ky fond të përballohet nga fondi rezervë i Këshillit të Ministrave.
9. Ngarkohet Ministria e Ekonomisë dhe Ministria e Financave për zbatimin e këtij vendimi.
10. Të gjitha dispozitat, që bien në kundërshtim me këtë vendim, shfuqizohen.
Ky vendim hyn në fuqi pas botimit në Fletoren Zyrtare.
Kryeministri 
Fatos Nano    


Lidhja Nr.1
Struktura dhe nivelet e pagave për punoNJësit e Drejtorisë 
së akreditimit

	Emërtimi
	Paga mujore

	
	Paga individuale
	Shtesat e
Pozicionit

	
	Paga e
grupit
(PG)
	Shtesa për
vjetërsi
(SHV)
	Shtesa për
kualifikim
(SHK)
	Shtesa për
pozicion
(SHP) lekë

	
	1
	2
	3
	4

	Drejtori i
Përgjithshëm
	9 000
	2%
	0
	74 000

	Drejtor
drejtorie
	9 000
	2%
	0
	55 000

	Përgjegjës
sektori
	9 000
	2%
	0
	40 000

	Specialist
	9 000
	2%
	0
	20 000



